E L Ő T E R J E S Z T É S

**Szombathely Megyei Jogú Város Közgyűlése Gazdasági és Városstratégiai Bizottsága**

**2018. szeptember 10-i ülésére**

**Javaslat az „Óvoda felújítások” 2018. évi költségvetésben biztosított előirányzatának felhasználására**

Szombathely Megyei Jogú Város Önkormányzata 2018. évi költségvetése alapján az óvoda intézmények felújítására 50.000eFt biztosított. A 2018. évi költségvetésről szóló 3/2018. (II. 21.) önkormányzati rendelet 11. § (11) bekezdése alapján a költségvetési szervek állagromlásának megakadályozására irányuló ingatlan-karbantartási munkákra biztosított előirányzatok felhasználásáról a Gazdasági és Városstratégiai Bizottság (továbbiakban: Bizottság) dönt.

A Szombathely, Barátság utca 22-24. szám, 6614/34 hrsz. alatti ingatlanon lévő óvoda, bölcsőde és idősek klubja intézmények együttes ivóvíz ellátásánál szivárgás, csőtörés következett be. A három intézmény egy mérőórával rendelkezik. A Vasivíz Zrt. közműszolgáltató 2018. első negyedéves elszámolásakor a havi fogyasztás tízszeresét számlázta, valamint jelezte a fogyasztás drasztikus megugrását. Mivel a szivárgás pontos helyét a szakemberek nem tudták behatárolni, így a vízvezeték teljes hosszán kellett volna feltárást végezni. A feltárás hosszúsága (kb. 250 m), a feltárt csővezeték rossz állapota, valamint az elszivárgott víz mennyisége miatt szükségessé vált a teljes külső ivóvíz vezeték azonnali cseréje. A versenyszabályzat szerint lefolytatott ajánlatkérést követően a legkedvezőbb árajánlatot adó Takép-2000 Kft. a kivitelezési munkák összegét bruttó 8.031.966 Ft-ban határozta meg.

Az óvoda felújítás soron 4.123.000 Ft rendelkezésre áll, a fennmaradó 3.909.000 Ft összeg az intézményi karbantartási sorról átcsoportosításra került.

Takép-2000 Kft.-vel a vállalkozási szerződés 2018. augusztus 1-én megkötésre került, a munkaterület átadás 2018. augusztus 8-án megtörtént. Kivitelező a munkák elvégzését 2018. augusztus 27-én készre jelentette. Jelenleg a műszaki átadás-átvételi eljárás folyik.

Az alábbiak szerint javaslatot teszek a költségvetésben biztosított **„Óvoda felújítások” előirányzat terhére**.

* **elvégezni a Szombathely, Barátság utca 22-24. szám, 6614/34 hrsz. alatti ingatlanon teljes külső ivóvíz vezeték cseréjének** munkálatait – munkaárok földkiemelése, teljes külső ivóvíz vezeték cseréje, szakaszos és hálózati nyomáspróba, munkaárok földfeltöltése, eredeti terepviszonyok visszaállítása - összesen bruttó **8.031.966,- Ft értékben.**

Kérem a Tisztelt Bizottságot, hogy az előterjesztést megtárgyalni, a felújítási munkák elvégzéséhez szükséges előirányzat biztosítását támogatni szíveskedjék.

Szombathely, 2018. szeptember „……”.

**/:Illés Károly:/**

alpolgármester

**HATÁROZATI JAVASLAT**

**…/2018. (IX.10.) GVB sz. határozat**

I. A Gazdasági és Városstratégiai Bizottság az „Óvoda felújítások” 2018. évi költségvetésben biztosított előirányzatának felhasználására vonatkozó előterjesztést megtárgyalta és a felújításhoz szükséges előirányzat biztosítását az alábbiak szerint támogatja:

**„Óvoda felújítások”**

* **a Szombathely, Barátság utca 22-24. szám, 6614/34 hrsz. alatti ingatlanon teljes külső ivóvíz vezeték cseréjének munkálatainak elvégzése** – munkaárok földkiemelése, teljes külső ivóvíz vezeték cseréje, szakaszos és hálózati nyomáspróba, munkaárok földfeltöltése, eredeti terepviszonyok visszaállítása - összesen bruttó **8.031.966,- Ft értékben.**

**II.** A Gazdasági és Városstratégiai Bizottság felkéri a polgármestert és a jegyzőt, hogy az előirányzatoknak az érintett intézmények költségvetésében történő biztosításáról gondoskodjon.

**Felelős**: Dr. Puskás Tivadar polgármester

Molnár Miklós alpolgármester

Illés Károly alpolgármester

Lendvai Ferenc, a Gazdasági és Városstratégiai Bizottság elnöke

Dr. Károlyi Ákos jegyző

(a végrehajtásért: Lakézi Gábor Városüzemeltetési Osztály vezetője,

Stéger Gábor Közgazdasági és Adó Osztály vezetője)

**Határidő**: azonnal